Решение на Общия съд от 25 април 2018 г. — Perfumes y Aromas Artesanales/EUIPO — Aromas Selective (Aa AROMAS artesanales)
(Дело T-426/16)1
(Марка на Европейския съюз – Производство по възражение – Заявка за фигуративна марка на Европейския съюз „Aa AROMAS artesanales“ – По-ранна фигуративна марка на Европейския съюз „Aromas PERFUMARIA Beleza em todos os sentidos“ – Относително основание за отказ – Вероятност от объркване – Идентичност или сходство на услугите – Сходство на знаците – Съответни потребители – Член 8, параграф 1, буква б) от Регламент (ЕО) № 207/2009 (понастоящем член 8, параграф 1, буква б) от Регламент (ЕС) 2017/1001)
Език на производството: испански
Страни
Жалбоподател: Perfumes y Aromas Artesanales, SL (Арганда дел Рей, Испания) (представител: J. Botella Reyna, адвокат)
Ответник: Служба на Европейския съюз за интелектуална собственост (представители: E. Zaera Cuadrado и A. Schifko)
Друга страна в производството пред апелативния състав на EUIPO, встъпила в производството пред Общия съд: Aromas Selective, SL (Дос Ерманас, Испания) (представители: I. Temiño Ceniceros и J. Oria Sousa-Montes, адвокати)
Предмет
Жалба срещу решението на пети апелативен състав на EUIPO от 20 май 2016 г. (преписка R 766/2015-5), постановено в производство по възражение със страни Aromas Selective и Perfumes y Aromas Artesanales
Диспозитив
Отхвърля жалбата.
Осъжда Perfumes y Aromas Artesanales, SL да понесе направените от него съдебни разноски, както и съдебните разноски на Службата на Европейския съюз за интелектуална собственост (EUIPO) и на Aromas Selective, SL, включително необходимите разходи, направени от последното пред апелативния състав на EUIPO.
____________
1 ОВ C 364, 3.10.2016 г.